cyanic-selkie/wikianc huggingface dataset:
விருசங்குளம் ஊராட்சி
விருசங்குளம் ஊராட்சி (Virusangkulam Gram Panchayat), தமிழ்நாட்டின் மதுரை மாவட்டத்தில் உள்ள திருமங்கலம் ஊராட்சி ஒன்றியத்தில் அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1213 ஆகும். இவர்களில் பெண்கள் 599 பேரும் ஆண்கள் 614 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செருமேனியம் ஓராக்சைடு
செருமேனியம் ஓராக்சைடு (Germanium monoxide) என்பது, GeO மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செருமேனியம் மற்றும் ஆக்சிசன் சேர்ந்து உருவாகும் இச்சேர்மத்தின் தனிச்சிறப்புகள் நன்கு விவரிக்கப்படவில்லை. செருமேனியம் ஈராக்சைடுடன் செருமேனியம் உலோகத்தை 1000 0 செல்சியசு வெப்பநிலைக்குச் சூடுபடுத்தினால் மஞ்சள் நிறப் பதங்கமாக செருமேனியம் ஓராக்சைடு உருவாகிறது. மஞ்சள் பதங்கத்தை 650 0 செல்சியசு வெப்பநிலைக்குச் சூடுபடுத்தினால் பழுப்பு நிறம் கொண்ட செருமேனியம் ஓராக்சைடாக மாறுகிறது. ஈரியல்பு ஆக்சைடான இது அமிலங்களில் கரைந்து செருமேனியம்(II) உப்புகளையும் காரங்களில் கரைந்து Ge(OH)3− அயனிகள் கொண்ட மூவைதராக்சோசெருமேனேட்டுகள் அல்லது செருமேனைட்டுகள் உருவாகின்றன.
வேதிப்பண்புகள்
செருமேனியம் ஆக்சைடு Ge மற்றும் GeO2 ஆகச் சிதைவடைகிறது.
இவற்றையும் காண்க
பகுப்பு:செருமேனியம் சேர்மங்கள் பகுப்பு:ஆக்சைடுகள்
ஜே. இ. பி. வாலிஸ்
ஆரம்பகால வாழ்க்கை
இவர் 1861 ஆம் ஆண்டு எகிப்தின், அலெக்சாந்திரியாவைச் சேர்ந்த ஜான் எட்வர்ட் வாலிஸ் என்பவரின் மகனாக பிறந்தார். இவர் டர்ஹாம், உஷாவ் கல்லூரி மற்றும் லண்டன் பல்கலைக்கழகம் (எம்.ஏ), போன்றவற்றில் கல்வி கற்றார். 1886 ஆம் ஆண்டிலிருந்து மிடில் டெம்பிளில் வழக்கறிஞராக பதிவு செய்துகொண்டு தொழிலில் ஈடுபட்டார்.
மதராசில் சிலகாம் வணித்தில் ஈடுபட்ட நிலையில், சி. ஏ. வைட்டிற்குப் பிறகு 1900 சனவரியில் மதராஸ் மாகாணத்தின் அரசு தலைமை வழக்கறிஞராக நியமிக்கப்பட்டார்.
சட்ட வாழ்க்கை
வாலிஸ் 1900 முதல் 1906 வரை மதராஸ் மாகாண அரசு தலைமை வழக்கறிஞராக பணியாற்றினார். மேலும் இவர் மதராஸ் சட்டமன்ற உறுப்பினராக நியமிக்கப்பட்டு 1904 முதல் 1906 வரை பணியாற்றினார். 1907 ஆம் ஆண்டில், வாலிஸ் மதராஸ் உயர்நீதிமன்ற நீதிபதியாக நியமிக்கப்பட்டார். 1914 சூலை முதல் அக்டோபர் வரை பொறுப்பு தலைமை நீதிபதியாக செயல்பட்டார். 1914 நவம்பரில், உயர்நீதிமன்ற தலைமை நீதிபதியாக செய்யப்பட்ட இவரது நியமனம் உறுதி செய்யப்பட்டது. இப்பதவியில் இவர் 1921 வரை பணியாற்றினார். 1926 ஆகத்து 19 அன்று, அவர் பிரிவி கவுன்சிலின் நீதித்துறை குழுவில் நியமிக்கப்பட்டார்.
இவர் 1908 இல் மெட்ராஸ் பல்கலைக்கழகத்தின் துணைவேந்தராக இருந்தார். 1903 ஆம் ஆண்டில், வில்லியம் ரிச்சர்ட்சன் ஃபோக்கின் மகளான டோரோதியா மார்கரெட் என்பவரை மணந்தார்.
வெளி இணைப்புகள்
பகுப்பு:சென்னை உயர் நீதிமன்றத் தலைமை நீதிபதிகள் பகுப்பு:தமிழ்நாடு தலைமை வழக்குரைஞர்கள் பகுப்பு:1946 இறப்புகள் பகுப்பு:1861 பிறப்புகள்
கோயம்புத்தூர் மாநகர மேயர்கள் பட்டியல்
கோயம்புத்தூர் மேயர் (List of mayors of Coimbatore) என்பவர் தமிழ்நாட்டின் கோயம்புத்தூர் மாநகரத்தின் முதல் குடிமகன் ஆவார். தேர்ந்தெடுக்கப்பட்ட அரசியல்வாதியான இவர், கோயம்புத்தூர் மாநகராட்சியின் மாமன்ற உறுப்பினர்கள் 99 பேருடன் நகரின் தலைமை நிர்வாகியாக உள்ளார்.
கோயம்புத்தூரின் மேயராக தற்போது 4 மார்ச் 2022 முதல் ஏ. கல்பனா உள்ளார்.
முன்பு மேயர் நேரடியாக வாக்காளர்களால் தேர்ந்தெடுக்கப்படுவந்தனர். மாமன்ற உறுப்பினர்களிடையே நடக்கும் மறைமுகத் தேர்தலில் மேயர் தேர்ந்தெடுக்க ஏதுவாக அந்தமுறை 2006ல் இது தற்காலிகமாக நீக்கப்பட்டது. இந்திய தேர்தல் ஆணையத்தின் பரிந்துரையின் பேரில் 2011 இல் நேரடித் தேர்தல் நடைமுறை மீண்டும் கொண்டுவரப்பட்டது. ஆனால் தற்போது மீண்டும் மாமன்ற உறுப்பினர்களால் மறைமுகத் தேர்தல் வழியாக மேயர் தேர்ந்தெடுக்கப்படும் முறை 2022 ஆம் ஆண்டு மீண்டும் கொண்டுவரப்பட்டுள்ளது.
மேயரின் உத்தியோகபூர்வ அலுவலகம் ஆர். எஸ். புரத்தில் உள்ள வெங்கடசாமி சாலையில் கிழக்கு பகுதியில் உள்ளது.
மேயர்களின் பட்டியல்
முதல் மேயர் 1996 இல் தேர்ந்தெடுக்கப்பட்டார். 2022 நிலவரப்படி, ஆறு மேயர்கள் தேர்ந்தெடுக்கபட்டுள்ளனர். அவர்களில் தமிழ் மாநில காங்கிரசிலிருந்து ஒருவர், அ.தி.மு.க.விலிருந்து மூவர், இ.தே.கா.விலிருந்து ஒருவர், தி.மு.க.விலிருந்து ஒருவர் என தேர்ந்தெடுக்கப்பட்டுளனர்.
குறிப்புகள்
பகுப்பு:கோவை மக்கள் பகுப்பு:கோயம்புத்தூரின் மேயர்கள்
இயந்திரப் பொறியியல்
thumb|right|இயந்திர பொறியாளர்கள் [[இயந்திரம்|இயந்திரங்களையும் மின் உற்பத்தி நிலையங்களையும் வடிவமைத்து நிறுவுகின்றனர் ...]] thumb|right|... அனைத்து அளவிலுமான கட்டமைப்புக்களும் [[வண்டி|வாகனங்களும்.]] இயந்திரவியல் (அல்லது இயந்திரப் பொறியியல்), (Mechanical engineering) ஒரு பொறியியலின் முக்கிய கிளைத்துறையாகும். மேலும் இது பழைமையான பொறியியல் துறைகளுள் ஒன்றாகும். கணிதம், பௌதீகக் கோட்பாடுகளை அடிப்படையாகக் கொண்டு கருவிகளை அல்லது இயந்திரங்களை வடிவமைத்தல், தயாரித்தல், பராமரித்தல், பயன்படுத்துதல் போன்றவை இத்துறையின் கீழ் அடங்கும். இத்துறையில் பயிற்சி பெற்றவர்கள், விசையியல், இயக்கவியல், வெப்பவியக்கவியல் போன்ற கிளைத்துறைகளில் நல்ல தேர்ச்சி பெற்றவர்களாக இருப்பர். இத்துறையில் பொறியியல் பட்டம் பெற்றவர்கள் இயந்திரவியல் பொறியாளர் எனப்படுவர். இவர்கள் உற்பத்தி ஆலைகள், தொழில்துறை கருவிகள் மற்றும் இயந்திரங்கள், வெப்பமூட்டி மற்றும் குளிர்விக்கும் அமைப்புகள், போக்குவரத்து சாதனங்கள், விமானம், கப்பல்கள், மருத்துவ சாதனங்கள், ஆயுதங்கள் போன்ற பொருட்களின் வடிவமைப்பு உருவாக்கம் ஆகியவற்றில் முக்கிய பங்கு வகிக்கின்றனர். இதற்கென அவர்கள் அடிப்படை கோட்பாடுகளோடு கணினி உதவி அமைப்புகள் மற்றும் பொருள் வாழ்நாள் சுழற்சி மேலாண்மை கொள்கைகள் ஆகியவற்றையும் பயன்படுத்துகின்றனர்.
18 ஆம் நூற்றாண்டில் ஐரோப்பாவில் ஏற்பட்ட தொழிற்புரட்சியின்போது இயந்திரப் பொறியியல் எனும் துறை தனித்துவம் பெற்றது. இயற்பியல் துறையில் நிகழ்ந்த முன்னேற்றங்களால், 19 ஆம் நூற்றாண்டில் ‘இயந்திரப் பொறி அறிவியல்’ என்பது முக்கியத்துவம் பெற்றது. அதன்பிறகு உலகின் வளர்ந்து வரும் தொழிற்நுட்பங்களை தன்னோடு இணைத்துக் கொண்டு கூட்டமைவு (நிலவியல்), இயந்திர மின் நுட்பவியல், நுண்ணுட்பத் தொழில்நுட்பம் என இன்று பல உட்பிரிவுகளைக் கொண்டுள்ளது.இயந்திர பொறியாளர்கள் சமீபத்தில் உயிரியக்கவியல், போக்குவரத்து ஆய்வுகள், போன்ற உயிரியல் அமைப்புகள், மாடலிங், உயிரிமருத்துவ பொறியியல் திசு இயக்கவியல் உருவாக்கம் ஆகிய துறைகளிலும் முக்கிய பங்கு வகிக்கின்றனர்.
வரலாறு
இயந்திரப் பொறியியல் பயன்பாடுகள் பற்றி உலகம் முழுவதும் பல பண்டைய மற்றும் இடைக்கால சான்றுகள் காணப்படுகின்றன. அவற்றுள் மேலும் மா ஜூன் ( 200-265 AD) மாறுபட்ட பற்சக்கரங்களை கொண்ட ஒரு குதிரை வண்டியை உருவாக்கினார். இடைக்கால சீன கடிகார உற்பத்தியாளர் மற்றும் பொறியாளர் சு சாங் (1020-1101 AD) வானியல் கடிகார கோபுரங்களில் ஒரு தப்பிக்கும் இயந்திர அமைப்பு பொறியை உருவாக்கினார்.
வடிவமைப்பும் உருவரைவும்
உருவரைவு அல்லது தொழிற்நுட்ப வரைபடங்கள் மூலமாக பொருட்களை வடிவமைத்தலும், தயாரிப்பதற்கான செய்முறை கட்டளைகளை உருவாக்குதலும் நிகழ்கின்றன. தொழிற்நுட்ப வரைபடங்கள், கணிப்பொறியில் உருவாக்கப்பட்டதாகவோ அல்லது கையால் வரைந்து உருவாக்கப்பட்டதாகவோ இருக்கலாம்.
ஒரு தொழிற்நுட்ப வரைபடம் கீழ்காணும் தகவல்களைக் கொண்டுள்ளது:
இருபரிமாண செயல்முறையாக இருந்து வந்த உருவரைவு, கணினியின் உதவியால் தற்போது முப்பரிமாண செயல்முறையாக உள்ளது. இது CAD (Computer Aided Design) என அழைக்கப்படுகிறது.
விக்கி புத்தகங்கள் (ஆங்கிலத்தில்)
Kinematics of Machines Dynamics of Machines
வெளியிணைப்புகள்
பகுப்பு:இயந்திரவியல்
அறிவியல் கோட்பாடு
நவீன அறிவியலில், அறிவியல் கோட்பாடு (scientific theory) என்பது அறிவியல் முறைகளால் தொடர்ச்சியான சோதனைக்கு உள்ளாக்கப்பட்டு, கவனிப்புக்களாலும், பரிசோதனைகளாலும் சரியெனக் காணப்பட்ட, இயற்கை உலகின் ஏதாவது ஒரு அம்சம் தொடர்பான உறுதிப்படுத்தப்பட்ட விளக்கம் ஆகும். பெரும்பாலான அறிவியல் சார்ந்த அறிவுகளைப் போல அறிவியல் கோட்பாடானது பல்வேறு தோற்றப்பாடுகளின் அடிப்படையில் பொதுமை காண முயல்வது. அதேவேளை, எதிர்வு கூறுவதற்கான ஆற்றலையும், விளக்கம் தருவதற்கான வல்லமையையும் பெறுவதைக் குறிக்கோளாகக் கொண்டது. யாராவது இந்த அறிவியல் கோட்பாட்டில் முழுவதுமோ அல்லது பகுதியோ தவறாக கண்டால், அந்த தேற்றம் மாற்றப்படுகிறது, அல்லது முழுவதும் தூக்கி எறியப்படுகிறது.
எடுத்துக்காட்டு
பல மாற்றங்களை கண்டது என்று ஒரு அறிவியல் கோட்பாட்டைக் காட்டவேண்டுமெனில், ஒரு எடுத்துக்காட்டாக நோய்க் கிருமி கோட்பாட்டினை குறிக்கலாம். பண்டைய காலங்களில், நோய்கள் கடவுள்களின் காரணமாக, அல்லது சாபங்கள், அல்லது முறையற்ற நடவடிக்கை மூலம் வருகின்றன என்று மக்கள் நம்பினர். கிருமிகள் பார்க்க மிகவும் சிறியதாக இருப்பதால், கிருமிகள், அறியப்படாததாக இருந்தன. நுண்ணோக்கி கண்டுபிடித்த பின்னால், கிருமிகள் கண்டுபிடிக்கப்பட்டன, அதனால், நோய் மூலமாக கிருமி வருகிறது என்ற கோட்பாடு முன்மொழியப்பட்டது. நோய் கிருமி கோட்பாட்டின் காரணமாக, பல நோய்கள் இப்போது குணப்படுத்த முடியும். இருப்பினும், சில நோய்கள் கிருமிகள் இல்லாமலேயே உருவாவதால், நோய் கிருமி கோட்பாடு திருத்தத்துக்கு உள்ளானது.. காய்ச்சல் மற்றும் ஸ்கர்வி நோய் கிருமிகளால் உருவாவதில்லை, உருவாவதில்லை. மோசமான ஊட்டச்சத்து மற்றும் வைரசுக்களாலோ ஏற்படும் என்று தெரிகிறது. விஞ்ஞானிகள் நோய் கிருமி கோட்பாட்டினை மாற்றி, "சில நோய் கிருமிகளால் ஏற்படுகின்றன." என்று கூறுவார்கள்.
அறிவியல் கோட்பாடுகளின் அடிப்படைகள்
ஒரு கோட்பாடு அறிவியல் கோட்பாடாக அறியப்பட வேண்டுமெனில், அது ஒரு பெரிய எண்ணிக்கையிலான சோதனைகளில், பல்வேறு இடங்களில், வெவ்வேறு விஞ்ஞானிகளால் உறுதிப்படுத்தப்பட வேண்டும், மற்றும் சோதனை செய்யும் ஒவ்வொரு முறையும் அது நிரூபிக்கப்பட வேண்டும். இது தெளிவாக வரையறுக்கப்பட வேண்டும் பெரும்பாலும் கணிதம் மூலமாக. இது மற்ற அறிவியல் கோட்பாடுகள் அனைத்துடனும் பொருந்த வேண்டும். அறிவியல் பல கிளைகளை கொண்டிருக்கிறது. இயற்பியல், வேதியியல் , உயிரியல் , நிலவியல் , மற்றும் வானியல் அறிவியல் முக்கிய கிளைகள் சில இருக்கின்றன. அறிவியலின் ஒரு கிளையில் இருக்கும் ஒரு அறிவியல் கோட்பாடு, அறிவியலின் மற்ற கிளைகள் அனைத்திலுமே உண்மையாக இருக்க வேண்டும். உதாரணமாக, அனைத்து பொருட்களும் அணுக்களாலேயே உருவாகின்றன என்ற விஷயத்தை இயற்பியல் பயன்படுத்தி கண்டுபிடிக்கப்பட்டது, ஆனால் வேதியியலில் இருக்கும் ரசாயன பொருட்கள், உயிரியல் காணப்படும் உயிர்வாழும் திசு, பாறைகள் நிலவியல் ஆய்வு, மற்றும் வானியல் ஆய்வு கிரகங்கள் உள்ளிட்ட அனைத்திலும் அணுக்களாலேயே செய்யப்பட்டது. அணு கோட்பாடு அறிவியலின் ஒவ்வொரு பகுதியிலும் செல்லும்.
ஒரு அறிவியல் கோட்பாட்டில் ஒரு விதிவிலக்கு கண்டுபிடிப்பது ஒரு முக்கிய நிகழ்வாக உள்ளது, மற்றும் ஒரு விஞ்ஞானி அப்படிப்பட்ட ஒரு விதிவிலக்கை கண்டுபிடிப்பதன் மூலம் பிரபலமான முடியும். ஐசக் நியூட்டனின் இயக்கவியல் விதிகளுக்கு ஒரு விதிவிலக்கை ஐன்ஸ்டீன் கண்டுபிடித்தார், அதன் மூலம் அவர் பிரபலமானார். பல நூறு ஆண்டுகளாக ஏற்கப்பட்டு இருந்த நியூட்டனின் கோட்பாடு, மாற்றப்பட வேண்டியதாக இருந்தது, அது மாற்றப்பட்டும் விட்டது.
சில அறிவியல் கோட்பாடுகள்
இங்கே நவீன அறிவியல் முக்கிய கோட்பாடுகள் சில ஒரு பட்டியலிடப்பட்டுள்ளன. இந்த கோட்பாடுகள் முறை ஆயிரக்கணக்கான சோதனை செய்யப்பட்டும் விதிவிலக்கு ஏதும் இல்லாமல் இருக்கின்றன. அணு கொள்கை: அனைத்து பொருட்களும் அணுக்களாலேயே உருவாகின்றன.
குறிப்புகள்
Théorie Teoria
சொர்க்கம் நரகம்
சொர்க்கம் நரகம் 1977 ஆம் ஆண்டு வெளிவந்த தமிழ்த் திரைப்படமாகும். ஆர். தியாகராஜன் இயக்கத்தில் வெளிவந்த இத்திரைப்படத்தில் சிவகுமார், ஜெயலக்ஸ்மி மற்றும் பலரும் நடித்துள்ளனர்.
மேற்கோள்கள்
பகுப்பு:1977 தமிழ்த் திரைப்படங்கள்‎ பகுப்பு:நாகேஷ் நடித்த திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:சிவகுமார் நடித்த திரைப்படங்கள்
கோதமங்கலம்
கோதமங்கலம் (Kothamangalam) என்பது இந்திய மாநிலமான கேரளாவில் எர்ணாகுளம் மாவட்டத்தின் கிழக்கு பகுதியில் உள்ள ஒரு நகராட்சியாகும். இந்த நகரம் மேற்கு தொடர்ச்சி மலையின் அடிவாரத்தில் உள்ளது. நெடுஞ்சாலை எண் -85 எர்ணாகுளம் - மதுரை - இராமேசுவரம் இதன் வழியாக செல்கிறது. இது இடுக்கி மக்களவைத் தொகுதியின் ஒரு பகுதியாகும். இந்த நகரம் ஒரு வட்டத்தின் தலைமையகமாகவும் அதே பெயரில் நகராட்சியாகவும் செயல்படுகிறது.
நிலவியல்
கோதமங்கலம் எர்ணாகுளம் மாவட்டத்தின் கிழக்கு பகுதியில் அமைந்துள்ளது. இது 'மலைச்சிகரங்களின் நுழைவாயில்' என்று அழைக்கப்படுகிறது. கேரளாவின் புவியியல் பகுதிகளின் பிரிவின் படி, அதாவது உயர் நிலங்கள், நடுப்பகுதிகள் மற்றும் குறைந்த நிலங்களின் அமைப்பில், இது ஒரு மத்திய நிலப் பகுதியில் உள்ளது. பொது நிலப்பரப்பு மலைப்பாங்காக உள்ளது. மூணார் மலை வாழிடம் இங்கிருந்து 85 கிலோமீட்டர் தொலைவில் உள்ளது.
கேரளாவின் மிகப்பெரிய நதியான பெரியாறு இதன் வழியாக பாய்கிறது. நீர் மின் ஆற்றல் உற்பத்தி மற்றும் நீர்ப்பாசன நோக்கங்களுக்காக இடமலயாறு, கீழ் பெரியாறு (நேரியமங்கலம் அருகே) மற்றும் பூததங்கெட்டு ஆகியவற்றில் பெரியார் முழுவதும் கட்டப்பட்ட அணைகள் கொத்தமங்கலம் பகுதியில் அமைந்துள்ளன. தற்போதைய கொத்தமங்கலம் பகுதி வரலாற்று ரீதியாக 'மலகாச்சிரா' என்று அழைக்கப்பட்டது. நகரத்தின் ஊடாகப் பாயும் கோத்தமங்கலம் ஆறு என்ற சிறிய ஆறு காளியாறு மற்றும் தொடுபுழா ஆற்றுடன் சேர்ந்து எர்ணாகுளம் மாவட்டத்தில் இரண்டாவது பெரிய நதியாக இருக்கும் மூவாற்றுப்புழை ஆற்றை உருவாக்குகிறது.
வெளி இணைப்புகள்
பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும் பகுப்பு:Coordinates on Wikidata
யூதக் குருசார் யூதம்
யூதக் குருசார் யூதம் (Rabbinic Judaism, Rabbinism; எபிரேயம்: יהדות רבנית) என்பது 6 ஆம் நூற்றாண்டிலிருந்து, தல்மூத் ஒழுங்குபடுத்தியதன் பின் யூதத்தில் உருவாகிய முக்கிய பகுதியாகும். பரிசேயர் யூதத்தின் வளர்ச்சியில் இருந்து சீனாய் மலையில் மோசே கடவுளிடமிருந்து தோராவைப் பெற்றுக் கொண்ட நம்பிக்கையில் அடிப்படையில் யூதக் குருசார் யூதம் காணப்படுகின்றது. அது வெறுமனே குறித்த நடைமுறையை மட்டும் சாராமல் பழைய ஏற்பாடு, வாய்வழிச் சட்டங்கள், மனித விளக்கம் என்பவற்றின் அடிப்படையில் இயங்குகின்றது.
வெளி இணைப்பு
பகுப்பு:யூதச் சமய இயக்கங்கள்
கதனப்பள்ளி ராமச்சந்திரன்
கடனப்பள்ளி ராமச்சந்திரன் ( பிறப்பு ஜூலை 1, 1944) இந்திய  காங்கிரஸ் (எஸ்)கட்சியின் அரசியல்வாதி ஆவார்,.
தொழில்
அவர் கேரள அரசாங்கத்தில் தேவஸ்வாமி அமைச்சராக இருந்தார். இக்காலப்பகுதியில் அவர் கேரள சட்டமன்றத்தில் கண்ணூர் மாவட்டத்தில் எட்டக்காடு தொகுதியின் பிரதிநிதியாக தேர்ந்தெடுக்கப்பட்டார். 26 வயதில்,காசர்கோட் லோகசபா தொகுதியில் காங்கிரஸ் வேட்பாளராக 1971 ல் இந்திய பொதுத் தேர்தலில் கடன்னப்பள்ளியில் போட்டியிட்டார். அவரது முதல் எதிராளி மூத்த தலைவர் ஸ்ரீ. E.K. நாயனார் (சிபிஎம்) ஆவார். அந்த நேரத்தில் அவர் சட்ட முகாமில் ஒரு மாணவராக இருந்தார். அவர் 1977 ல் அதே தொகுதியில் இருந்து மீண்டும் தேர்ந்தெடுக்கப்பட்டார். 1980 ல் இராமகூரில் (கண்ணூர் மாவட்டம்) சட்டமன்ற தொகுதியில் இருந்து எம்.எல்.ஏ. வாக (எல்.டி.எஃப்) தேர்ந்தெடுக்கப்பட்டார்..
வெளி இணைப்புகள்
பகுப்பு:1944 பிறப்புகள் பகுப்பு:6வது மக்களவை உறுப்பினர்கள் பகுப்பு:7வது மக்களவை உறுப்பினர்கள் பகுப்பு:வாழும் நபர்கள் பகுப்பு:மலையாள அரசியல்வாதிகள் பகுப்பு:கேரள சட்டமன்ற உறுப்பினர்கள் பகுப்பு:5வது மக்களவை உறுப்பினர்கள்
நார்மன் யார்ட்லி
நார்மன் யார்ட்லி (Norman Yardley, பிறப்பு: மார்ச்சு 19 1915, இறப்பு: அக்டோபர் 3 1989), இங்கிலாந்து அணியின் முன்னாள் துட்டுப்பாட்டக்காரர். இவர் 20 தேர்வுத் துடுப்பாட்டப் போட்டிகளிலும், 446 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1938 - 1950 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
யார்ட்லி, யார்க்கின் செயின்ட் பீட்டர்ஸில் பள்ளி மாணவர் துடுப்பாட்ட அணியில் விளையாடினார். மிகவும் திறமையான பன்முக விளையாட்டு வீரரான இவர், கேம்பிரிட்ஜில் உள்ள செயின்ட் ஜான்ஸ் கல்லூரிக்குச் சென்று, துடுப்பாட்டம் , சுவர்ப்பந்து, ரக்பி ஃபைவ்ஸ் மற்றும் வளைதடிப் பந்தாட்டம் ஆகியவற்றில் சிறப்பாக விளையாடியதற்காக ப்ளூஸை வென்றார். பல்கலைக்கழக போட்டிகளில், இவர் தனது இரண்டாவது ஆண்டில் 90 ஓட்டங்களையும், மூன்றாவது ஆண்டில் 101 ஓட்டங்களையும் எடுத்த  இவர் தனது இறுதி ஆண்டில் தலைவராக  இருந்தார். இவர் 1936 ஆம் ஆண்டில் யார்க்ஷயரில் அறிமுகமானார் மற்றும் 1955 ஆம் ஆண்டு வரை கவுண்டி துடுப்பாட்ட அணிக்காக விளையாடினார். இவர் 1939 ஆம் ஆண்டில் தென்னாப்பிரிக்காவுக்கு எதிரான தேர்வுத் துடுப்பாட்டப் போட்டியில் அறிமுகமானார், இரண்டாம் உலகப் போருக்குப் பிறகு 1946-47 ஆம் ஆண்டு ஆஸ்திரேலியா சுற்றுப்பயணத்தில் வாலி ஹமொண்டிற்கு துணை தலைவராகத் தேர்வு செய்யப்பட்டார்.அங்கு இவர் ஐந்தாவது தேர்வுத் துடுப்பாட்டப் போட்டியில் இங்கிலாந்துத் துடுப்பாட்ட அணியின்  தலைவராக இருந்தார். இவர் 1947 இல் ஹம்மொண்டிற்குப் பிறகு தலைவர் பொறுப்பினை ஏற்றுக் கொண்டார்.1950 ஆம் ஆண்டு வரை இவர் தலைவராக இருந்தார். 1948 ஆம் ஆண்டில் பிரையன் செல்லர்ஸ் பதவி விலகியபோது இவர் யார்க்ஷயர் தலைமைப் பொறுப்பிற்கு வெற்றி பெற்றார். 1955 ஆம் ஆண்டு வரை யார்ட்லி அந்தப் பொறுப்பில் இருந்தார். இவர் 1951 மற்றும் 1954 க்கு இடையில் ஒரு தேர்வுத் துடுப்பாட்டப் போட்டியின் தேர்வாளராக பணியாற்றினார். 1952 ஆம் ஆண்டில் தேர்வாளர்கள் குழுவின் தலைவராக செயல்பட்டார். இவர் 1981 முதல் 1983 வரை யார்க்ஷயர் சி.சி.சியின் தலைவராக இருந்தார், 1983 இல் ஜெஃப்ரி பாய்காட்டினை விடுவிப்பதற்கான முடிவு தொடர்பாக சர்ச்சையில் சிக்கிய பின்னர் இவர் ராஜினாமா செய்தார். 1989 ல் பக்கவாதத்தால் இறந்தார்.
ஆரம்பகால வாழ்க்கை
யார்ட்லி 1915 மார்ச் 19 அன்று பார்ன்ஸ்லிக்கு அருகிலுள்ள ராய்ஸ்டனில் துடுப்பாட்டத்திற்குத் தொடர்பு இல்லாத ஒரு குடும்பத்தில் பிறந்தார். இவர் யார்க்கின் செயின்ட் பீட்டரர்ஸ் பள்ளியில் கல்வி கற்றார். அங்கு இவர் ஒரு துடுப்பாட்ட வீரராக ஒரு நல்ல அபிப்ராயத்தை ஏற்படுத்தினார்.1930 முதல் ஐந்து ஆண்டுகள் பள்ளி அணியிலும், இறுதி இரண்டு ஆண்டுகளில் தலைவராகவும் இருந்தார். 1933 ஆம் ஆண்டில், இவர் 88.45 எனும் மட்டையாட்ட சராசரியில் 973 ஓட்டங்கள்  எடுத்தார்,. தொடர்ச்சியான மூன்று ஆட்டப் பகுதிகளில் மூன்று நூறுகளை  அடித்தார்.மேலும் பந்துவீச்சில் 11.90 எனும் சராசரியில் 40 இழப்புகளைக் கைப்பற்றினார்.
முதல் தரத் துடுப்பாட்டம்
செயின்ட் பீட்டர்ஸ் பள்ளியை விட்டு வெளியேறிய யார்ட்லி, கேம்பிரிட்ஜ் பல்கலைக்கழகத்தின் செயின்ட் ஜான்ஸ் கல்லூரிக்குச் சென்றார், அங்கு அவர் பன்முக வீரராக சிறப்பான ஆட்டத்திறனை வெளிப்படுத்தினார். அவர் ஒவ்வொரு ஆண்டும் 1934 மற்றும் 1939 க்கு இடையில் வடகிழக்கு இங்கிலாந்து சுவர்ப்பந்து வாகையாளர் பட்டத்தினை வென்றார், துடுப்பாட்டம், சுவர்ப்பந்து, ரக்பி ஃபைவ்ஸ் மற்றும் வளைதடிப் பந்தாட்டம் ஆகியவற்றில் சிறப்பாக விளையாடியதற்காக ப்ளூஸை வென்றார். பல்கலைக்கழக போட்டிகளில், இவர் தனது இரண்டாவது ஆண்டில் 90 ஓட்டங்களையும், மூன்றாவது ஆண்டில் 101 ஓட்டங்களையும் எடுத்த  இவர் தனது இறுதி ஆண்டில் தலைவராக  இருந்தார்.
சான்றுகள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1915 பிறப்புகள் பகுப்பு:1989 இறப்புகள் பகுப்பு:யார்க்சையர் துடுப்பாட்ட அணித் தலைவர்கள் பகுப்பு:யார்க்சையர் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
திருமணிக்குப்பம் ஊராட்சி
திருமணிக்குப்பம் ஊராட்சி (Thirumanikuppam Gram Panchayat), தமிழ்நாட்டின் திருவள்ளூர் மாவட்டத்தில் உள்ள கடம்பத்தூர் வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2768 ஆகும். இவர்களில் பெண்கள் 1406 பேரும் ஆண்கள் 1362 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜொனாதன் பென்
ஜொனாதன் பென் (Jonathon Benn, பிறப்பு: சூன் 24 1969), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1992 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஜொனாதன் பென் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1969 பிறப்புகள் பகுப்பு:1967 பிறப்புகள் பகுப்பு:வாழும் நபர்கள்
ஞாறாம்விளை
ஞாறாம்விளை கிராமம் தமிழ்நாட்டின் கன்னியாகுமரி மாவட்டத்தின் விளவங்கோடு தாலுகாவின் கிழக்கு பகுதியில் அமைந்துள்ளது. ஞாறாம்விளை அண்டை கிராமங்களில் சில திக்குறிச்சி, பேரை, ஆலுவிளை, கடந்தான்கொடு, தேனாம்பாறை முதலியவை ஆகும். ஞாறாம்விளை பாகோடு பேரூராட்சியின் பகுதியாகும்.
ஞாறாம்விளை குழித்துறை தாமிரபரணி ஆற்றின் கரையோரம் அமைந்துள்ளது. மார்த்தாண்டம்த்தையும் ஞாறாம்விளை இணைக்கும் நேசமணி பாலம் அமைந்துள்ளது
ஞாறாம்விளை சந்திப்பில் பல விதமான வேலைவாய்புகளை கொடுக்க கூடிய மிக முக்கியமான இடம். 1990 முதல் 2005 கால கட்டங்களில் தினமும் 1000 பேருக்கு மேல் வைலை கிடைத்தது. இது செங்கல் சூளை, மணல் கடவுகள், லாரியில் செங்கல் ஏற்றும் இறக்கும் தொழில், மணல் ஏற்றும் இறக்கும் தொழில் ஆகியவை முக்கியமானது. இந்த வேலைகளை செய்வதற்க்காக பல்வேறு இடங்களில் இருந்து ஞாறாம்விளைக்கு அதிகாலை 4 மணிக்கே வந்து விடுவார்கள்.
கிறிஸ்தவ ஆலயங்கள்
இயேசுவின் திரு இருதய ஆலயம், பாகோடு கிருபாசன், ஞாறாம்விளை சிஸ்ஐ ஆலயம், ஞாறாம்விளை
இந்து சமய கோவில்கள்
சிதறால் மலைக் கோவில், கிருஷ்ணன் கோவில், பேரை
சான்றுகள்
பகுப்பு:கன்னியாகுமரி மாவட்டத்திலுள்ள கிராமங்கள்
கோண்மா நெடுங்கோட்டனார்
கோண்மா நெடுங்கோட்டனார் சங்ககாலப் புலவர்களில் ஒருவர். அவரது பாடல் சங்கநூல் தொகுப்பில் ஒன்றே ஒன்று உள்ளது. அது நற்றிணை 40 எண்ணுள்ள பாடல். thumb|300px|right|கோண்மா நெடுங்கோடு
புலவர் பெயர் விளக்கம்
ஏறு தழுவிக், கொள்ளப்படும் காளைகள் 'கோண்மா'(கோள் மா) எனப்படும். அதன் கொம்பு என்ன செய்யும்? தழுவுவோரைக் குத்துமல்லவா? அதுபோலக் கணவணின் செயல் மனைவியைக் குத்துவதாக அமைந்துள்ளதைப் பாடலில் காணலாம். இப்படிப்பட்ட செய்தியைப் பாடலாக்கிச் சொன்னதால் பாடற்பொருளை மையமாகக் கொண்டு இவருக்குப் பெயரிட்டுள்ளனர்.
பாடல் சொல்லும் செய்தி
மனைவி மகனைப் பெற்றிருக்கிறாள். இந்த மகிழ்வைக் கணவன் பரத்தையிடம் பகிர்ந்துகொள்கிறான். (இது தவறு அல்லவா? இதனைக் குத்திக் காட்டிச் சொல்வதுதான் 'கோண்மா நெடுங்கோடு')
பரத்தையின் பெருமித மொழி
வீட்டில் மனைவிக்குத் தன் குழந்தை பிறந்திருக்கிறது. கணவன் கள்வன் போல வீட்டை விட்டு அகன்று பரத்தை இல்லம் சென்றுள்ளான். (அவன் தனக்குக் குழந்தை பிறந்துள்ள மகிழ்வைப் பரத்தையோடு பகிர்ந்துகொள்கிறான்.) இந்தச் செய்தியைக் குழந்தை பெற்ற தாயின் சுற்றத்தார் கேட்கும்படி பரத்தை கூறுகிறாள்.
பகுப்பு:சங்கப் புலவர்கள்
யஷ் பால்
யஷ் பால் (Yash Pal, 26 நவம்பர் 1926 - 24 சூலை 2017) இந்திய அறிவியலாளர் ஆவார். இவர் விண்வெளிக் கதிர்களைப் பற்றிய ஆய்வுகளை மேற்கொண்டார். இவர் முதலில் டாட்டா அடிப்படை ஆராய்ச்சிக் கழகத்தில் பணியைத் தொடங்கி, பின்னர் இந்திய அரசின் பல்கலைக்கழக மானியக் குழுவில் தலைமைப் பொறுப்பிலும் இருந்துள்ளார்.
வாழ்க்கைக் குறிப்பு
இவர் 1926 ஆம் ஆண்டில், பிரித்தானிய இந்தியாவின் ஜாங் என்ற இடத்தில் பிறந்தார். இந்த இடம் தற்போது பாக்கிஸ்தானில் உள்ளது. அரியானா மாநிலத்தில் உள்ள கைத்தல் என்ற நகரத்துக்கு அருகில் உள்ள பை என்ற ஊரில் வளர்ந்தார். பின்னர், சண்டிகரில் உள்ளா பஞ்சாப் பல்கலைக்கழகத்திலும், மாசாச்சூசெட்சு பல்கலைக்கழகத்திலும் பயின்றார்.
தொழில்
இவர் மும்பையில் உள்ள டாட்டா அடிப்படை ஆராய்ச்சிக் கழகத்தில் பணியைத் தொடங்கினார். பின்னர், எம்.ஐ.டி.யில் படித்து, மீண்டும் பழைய இடத்திலேயே தொடர்ந்தார்.
இவர் அகமதாபாத்தில் உள்ள விண்வெளிப் பயன்பாட்டு மையத்தின் இயக்குனராகவும், இந்திய திட்டக்குழுவில் முதன்மை ஆலோசகராகவும் பதவியில் இருந்துள்ளார். அதன் பின்னர், பல்கலைக்கழக மானியக் குழுவின் தலைவராகவும் இருந்துள்ளார்.
தில்லியில் உள்ள ஜவஹர்லால் நேரு பல்கலைக்கழகத்தின் துணைவேந்தராகவும் இருந்தார்.
விருதுகள்
அறிவியலின் வளர்ச்சிக்கு பாடுபட்டதற்காக, ஐக்கிய நாடுகள் கல்வி, அறிவியல், பண்பாட்டு நிறுவனம் இவருக்கு கலிங்கா விருதை வழங்கிச் சிறப்பித்தது.
இந்திய அரசின் பத்ம பூசண் விருதை 1976ஆம் ஆண்டில் பெற்றார்.
2013ஆம் ஆண்டில், பத்ம விபூசண் விருதைப் பெற்றார்.
வெளி இணைப்புகள்
பகுப்பு:1926 பிறப்புகள் பகுப்பு:2017 இறப்புகள் பகுப்பு:இந்திய இயற்பியலாளர்கள் பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள் பகுப்பு:இந்திய விண்வெளித் திட்டங்கள் பகுப்பு:பத்ம பூசண் விருது பெற்றவர்கள் பகுப்பு:பத்ம விபூசண் விருது பெற்றவர்கள்
திரு அதிகைக் கலம்பகம்
திரு அதிகைக் கலம்பகம் (திருவதிகைக் கலம்பகம்) என்னும் நூலின் பெயர் கல்வெட்டில் குறிப்பிடப்பட்டுள்ள நூல். இந்த நூல் கிடைக்கவில்லை.
மு. இராகவையங்கார் பல்லவர், பாண்டியர், சோழர் கல்வெட்டுகளை ஆராய்ந்து சாசனத் தமிழ்க்கவி சரிதம் என்னும் நூலை உருவாக்கி வெளியிட்டுள்ளார். இதில் சங்ககாலம் முதல் 18 ஆம் நூற்றாண்டு வரையிலான புலவர்களின் பெயர்கள் இடம்பெற்றுள்ளன. இந்த நூலில் குறிப்பிடப்பட்டுள்ள நூல்தான் இந்த்த் திருவதிகைக் கலம்பகம்.
இந்த நூல் ‘திருவதிகை வீரட்டானமுடைய தம்பிரானார்’ மீது பாடப்பட்ட நூல். உத்தண்ட வேலாயுதக் கவி என்பவர் இந்த நூலைப் பாடிய புலவர். இதனைப் பாடியமைக்காக இந்தப் புலவருக்குத் திருவதிகைக் கோட்டைக்குள் வீடும் நிலமும் வழங்கப்பட்ட செய்தி இக் கோயிலிலுள்ள 1536 ஆம் ஆண்டுக் கல்வெட்டில் குறிப்பிடப்பட்டுள்ளது.
புலவர் திருவதிகையில் வாழ்ந்த அந்தணர். கௌண்டின்ய கோத்திரத்தவர். இவரது செந்த ஊர் தொண்டைநாட்டுச் சாலியூர்க் கோட்டத்துத் தனி ஊரான உத்திர மேரூரைச் சேர்ந்த ‘மகிபால குலகால கேசரி’.
வீரவல்லி தேவராச பட்டர், காசிநாதர், குப்பையன் என்னும் பெயர்களும் இவருக்கு உண்டு.
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள் பகுப்பு:மறைந்த தமிழ் நூல்கள் பகுப்பு:கலம்பகங்கள்
கிழவி விளையாட்டு
thumb|கிழவி நடிப்பு கிழவி விளையாட்டு என்பது சிறுவர் சிறுமியரோடு கிழவி ஒருத்தி உரையாடுவது போன்ற ஒரு நடிப்பு-விளையாட்டு. சிறுமியரில் ஒருவர் கிழவி போல் தடி ஊன்றிக்கொண்டு நடிப்பார். இவர்களுக்கு இடையே உரையாட்டு நிகழும்.
(சற்று தூரம் சென்றுவிட்டுத் திரும்பி வந்து)
கிழவி தடியை உயர்த்திக்கொண்டு அவர்களை அடிக்கச் செல்வது போலவும், சிறுவர் சிறுமியர் அடி படாமல் ஓடுவது போலவும் நடிப்பர். பின் வேறொருவர் கிழவியாக மாறி ஆட்டம் தொடரும். மூத்தோர் சொல்லைப் பினபற்ற வேண்டும் என்று நீதி புகட்டும் விளையாட்டு.
கருவிநூல்
பகுப்பு:சிறுவர் விளையாட்டுகள் பகுப்பு:தமிழர் விளையாட்டுகள்
வி. என். மயேகர்
'''வி.என். மயேகர்''', இந்தியத் திரைப்படத் தொகுப்பாளர் ஆவார். இவர் இந்தி, மராத்தித் திரைப்படங்களைத் தொகுத்துள்ளார்.
இணைப்புகள்
பகுப்பு:இந்தியத் திரைப்படத் தொகுப்பாளர்கள் பகுப்பு:மராத்தியர்கள் பகுப்பு:இந்தித் திரைப்படத்துறை
சேய்வழி அழைத்தல்
சேய்வழி அழைத்தல் (teknonymy) என்பது, பிள்ளைகளின் பெயரைக் கொண்டு பெற்றோரை அழைக்கும் முறை ஆகும். பெரும்பாலும், தந்தையைப் பிள்ளையின் பெயரைக்கொண்டு அழைக்கும் வழக்கம் சில பண்பாடுகளில் உள்ளது. இது தாய்த்தலைமைக் குடும்ப முறையில் எழுந்த ஒரு வழக்கம் எனச் சொல்லப்படுகிறது.
காரணங்கள்
தாய்த்தலைமைக் குடும்ப முறையில், ஒரு ஆண்மகன் தனது மனைவியின் வீட்டில் வாழ்வது வழக்கம். சில சமூகங்களில் அவர்கள் அங்கே நிரந்தரமாக வாழாமல் அவ்வப்போது வந்து போவார்கள். எனவே, இத்தகைய ஆண்கள் குடும்பத்தின் முதன்மை உறுப்பினர்கள் அல்ல. அதேவேளை, அவனுக்குப் பிறக்கும் பிள்ளைகள் அந்த வீட்டுக்கு உரியவர்கள் என்பதால், அக்குடும்பத்தின் முதன்மை உறுப்பினர் ஆகிறார்கள். இதனால், அக்குடும்பத்தினர் குறித்த ஆணை அப்பிள்ளைகளின் தந்தை என்ற வகையிலேயே குறிப்பிட்டு வந்தனர். இதுவே சேய்வழி அழைத்தல் உருவானதற்கான காரணம் ஆகும்.
ஷாஹீன் முகாம் தாக்குதல் 2017
ஆப்கானிஸ்தானின் மசார் ஈ சரீப் நகரிலுள்ள ஷாஹீன் இராணுவ முகாம் மீது தாலிபான் தீவிரவாதிகள் 21 ஏப்ரல் 2017 அன்று துப்பாக்கிச்சூடு தாக்குதல் நடத்தியதில் 135 ஆப்கானிய தேசியப் படை இராணுவ வீரர்கள் கொல்லப்பட்டனர்; மேலும் 65 பேர் காயமடைந்தனர். தாக்குதல்தாரிகள் இராணுவ சீருடை அணிந்து தொழுகையில் ஈடுபட்டிருந்த இராணுவ வீரர்கள் மீது தாக்குதல் நடத்தினர். மொத்தம் பத்து தாக்குதல்தாரிகள் இத்தாக்குதலில் ஈடுபட்டனர். தாக்குதல்தாரிகளுள் எழுவர் கொல்லப்பட்டனர், இருவர் தற்கொலை குண்டுதாரிகளாகி வெடித்துச் சிதறி இறந்தனர்; மேலும் ஒருவர் ஆப்கான் இராணுவத்தினரால் கைது செய்யப்பட்டார். உள்ளூர் நேரப்படி மதியம் 2 மணிக்கு தொடங்கிய தாக்குதல் பின்மாலைப் பொழுதில் நிறைவடைந்தது. இத்தாக்குதலுக்கு தலிபான் தீவிரவாதிகள் பொறுப்பேற்றுக்கொண்டனர். அப்துல் சலாம் கொல்லப்பட்டதன் எதிர்வினையாகவே இத்தாக்குதல் நடத்தப்பட்டது.
மேற்கோள்கள்
பகுப்பு:தீவிரவாத நிகழ்வுகள் பகுப்பு:2017 நிகழ்வுகள்
சேய்வழி அழைத்தல்
எடுத்துக்காட்டுகள்
தாய்த்தலைமைக் குடும்ப முறையின் எச்சமாக, தென்னிந்தியாவின் சில சமூகத்தினரிடையே இந்த முறை இன்றும் வழக்கில் உள்ளது. உலகின் பிற பகுதிகளிலும் ஆங்காங்கே சேய்வழி அழைத்தல் பயன்பாட்டில் இருப்பதைக் காண முடிகிறது.
உசாத்துணைகள்
பகுப்பு:மானிடவியல் பகுப்பு:குடும்பம்
பேட்டர்சன் ஏரி (பிரிட்டிசு கொலம்பியா)
பேட்டர்சன் ஏரி (Patterson Lake) கனடாவின் தென்மேற்கு மாகாணமான பிரிட்டிசு கொலம்பியாவில் மேற்கு சில்கோட்டின் மாவட்டத்தில் அமைந்துள்ளது. தட்லா ஏரிக்கு தெற்கே அமைந்துள்ள இந்த ஆழமற்ற ஏரியை ஊக்கு ஏரி (Hook Lake) என்ற பெயராலும் அழைக்கின்றார்கள்.
சில்கோட்டின் பீடபூமிக்கு மேற்கு விளிம்பில் உள்ள இந்த ஏரிக்கு சாலை வசதிகள் ஏதுமில்லை மேலும் ஏரியானது கொக்கி வடிவில் அமைந்துள்ளது. பருவகாலத்தில் மட்டும் ஏரியிலிருந்து நீர் வெளியேற்றப்படுகிறது. இந்நீர் வடக்கே உள்ள தட்லா ஏரியின் சிற்றோடை வழியாகப் பாய்கிறது. 2013 ஆம் ஆண்டு ஏரி மற்றும் இதனை சுற்றியுள்ள நிலம் பேட்டர்சன் மாகாண பூங்காவாக மாற்றப்பட்டது. வயல்கள் மற்றும் இயற்கையான நிலப்பரப்புகளின் ஊடாகச் செல்கிற சாலைகள் அல்லாத வயல்கள் ஊடாகச் செல்லும் பனிச்சறுக்கு பாதைகளின் இணைப்புகளுடன் குளிர்காலத்தில் இந்த பூங்கா பயன்படுத்தப்படுகிறது.
மேற்கோள்கள்
பகுப்பு:கனடிய ஏரிகள் பகுப்பு:பிரிட்டிசு கொலம்பியா
ஜோதி காக்தே
முனைவர் ஜோதி ஜெயந்த் காக்தே (Dr. Jyoti Jayant Gogte 26 மே 1956 இல், இயற்பெயர் :ஜோதி தேவாலி-ராவ் Jyoti Devali-Rao) ஓர் இந்தியத் தொழில் முனைவோர் மற்றும் கல்வித்துறையாளர் ஆவார். தொழில் முனைவோர் குறிப்பு பாடநூலான ஸ்டார்டப்& நியூ வென்சர் மேனேஜ்மெண்ட் எனும் நூலினை எழுதியதன் மூலம் இவர் பரவலாக அறியப்படுகிறார். இந்த நூல் 2014 ஆம் ஆண்டில் வெளியானது.
ஆரம்பகால வாழ்க்கை மற்றும் குடும்பம்
காக்தே மே 26, 1956 அன்று கர்நாடகாவின் பிஜாப்பூரில் தர்னேந்திரா மற்றும் ஹேமலதா தேவலி-ராவ் (நீ நட்கர்னி) ஆகியோருக்கு மகளாகப் பிறந்தார். அவளுடைய பெற்றோர் சித்ராபூர் சரஸ்வத் பிராமண வகுப்பைச் சேர்ந்தவர்கள் ஆவர். 1971 ஆம் ஆண்டில், இவரது குடும்பம் இவரது உண்மையான பிறந்த நாளை இந்தியக் கல்வி ஆண்டுக்கு ஒத்ததாக மார்ச் 26, 1956 என மாற்றினார்கள், அவளுடைய தொடக்கப் பள்ளி சேர்க்கைக்காக தேதியினை மாற்றினார்கள்.
ஏப்ரல் 1975 இல், காக்தே புனே பல்கலைக்கழகத்தில் மேம்பட்ட கணக்கியல் மற்றும் தணிக்கையில் இளங்கலை வணிகவியலில் பட்டம் பெற்றார். மே 1977 க்குள் பல்கலைக்கழகத்தில் மேம்பட்ட செலவு மற்றும் வணிக நிர்வாகத்தில் முதுகலை பட்டம் பெற்றார். மேலும் முனைவர் பட்டமும் பெற்றார். மார்ச் 1982 இல் நிதி பல்கலைக்கழகத்தில் இருந்து  டாக்டர் சிஜி வைத்யாவின் வழிகாட்டுதலின் கீழ் தனது முனைவர் பட்ட ஆய்வறிக்கையை புனே மற்றும் அதைச் சுற்றியுள்ள பொறியியல் துறையில் பணி மூலதன மேலாண்மை எனும் தலைப்பில் சமர்ப்பித்தார்.
1977 ஆம் ஆண்டில், காக்தே, தனது உறவினரான காக்தே ஜெயந்தை பெல்காமில் திருமணம் செய்துகொண்டார்.இந்த தம்பதிக்கு இரண்டு மகள்கள் உள்ளனர். கோக்டே ஜூலை 2020 இல் விதவையானார். திருமணத்தின் மூலம், அவர் திலீப் தண்டேகர் மற்றும் ஞானேஸ்வர் அகசே ஆகியோரின் உறவினர் ஆனார்.
தொழில்
ஜூலை 1977 லிருந்து 1979 ஜூனில் வரை காக்தே பெண்கள் ஸ்ரீமதி நதிபாய் தாமோதர் தாக்கரே கலை & வணிகவியல் கல்லூரி இல் புனேவில் ஒரு விரிவுரையாளராகப் பணியாற்றினார். அவர் ஜூலை 1979 முதல் ஏப்ரல் 1982 வரை, பிரகான் மகாராஷ்டிரா வணிகக் கல்லூரியில் மே முதல் அக்டோபர் 1982 வரை, அவர் கிர்லோஸ்கர் ஆலோசகர்களுடன் ஒரு கூட்டுப் பயிற்சிப் பதவியை வகித்தார்.
1983 இன் முற்பகுதியில், காக்தே இந்தியத் துடுப்பாட்டக் கட்டுப்பாடு வாரியத்தின் தலைவராக ஆனார்.மேலும் மகாராஷ்டிர மகளிர் அணிக்கு எதிராக இலங்கை மற்றும் ஆஸ்திரேலிய அணிகளுக்கு இடையேயான போட்டிகளை ஏற்பாடு செய்யும் பொறுப்பில் இருந்தார். அந்த ஆண்டு ஜூன் மாதத்தில், அவர் இந்திய வலைப்பந்து கூட்டமைப்பின் தலைவராக தேர்ந்தெடுக்கப்பட்டார். அதே ஆண்டு, அவர் வணிகத்தில் ஈடுபட்டார், கோல்டன் நக்கெட் இன்ஜினியரிங் & எலக்ட்ரோபிளாஸ்ட் லிமிடெட் நிறுவனத்தை நிறுவி, நிறுவனத்தின் முதன்மை செயல் அலுவலராக ஆனார். இந்த நிறுவனம் நெகிழி இயந்திர உறைகளத் தயாரித்தது, மேலும் காக்தே நிறுவனத்தின் கூட்டு நிர்வாக இயக்குநராக 1993 வரை பணியாற்றினார்.
இவர் 1986 ஆம் ஆண்டில் கேம்லினுடன் கூட்டு முயற்சியில் கிரியேஷன்ஸ் என்ற நிறுவனத்தை நிறுவினார். அவர் 1987 இல் காயத்ரி எண்டர்பிரைசஸை நிறுவினார், இந்த நிறுவனம் கேம்லினுக்கு பெயர்ச்சியியல் வழங்கும் ஒரு நிறுவனம், அதன் உரிமையாளராக 2005 வரை பணியாற்றினார்.
சான்றுகள்
பகுப்பு:இந்தியப் பெண் ஊடகவியலாளர்கள் பகுப்பு:இந்திய ஊடகவியலாளர்கள் பகுப்பு:இந்தியப் பொருளியலாளர்கள் பகுப்பு:இந்திய ஆங்கில எழுத்தாளர்கள் பகுப்பு:இந்திய எழுத்தாளர்கள் பகுப்பு:21 ஆம் நூற்றாண்டு இந்தியப் பெண் தொழிலதிபர்கள் பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:1956 பிறப்புகள் பகுப்பு:மராத்தியர்கள் பகுப்பு:வாழும் நபர்கள்
டிக் யங்
டிக் யங் (Dick Young , பிறப்பு: செப்டம்பர் 16 1885, இறப்பு: சூலை 1 1968), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 139 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1907 - 1908 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1885 பிறப்புகள் பகுப்பு:1968 இறப்புகள் பகுப்பு:ஆங்கிலேயக் குச்சக் காப்பாளர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
அசுவதி பிள்ளை
அஸ்வதி வினோத் பிள்ளை (பிறப்பு: ஜூலை 14, 2000) இந்தி இந்தியாவின் கன்னியாகுமரியியைப் பிறப்பிடமாகக் கொண்ட ஒரு சுவீடிசியத் தொழில்முறை இறகுப்பந்தாட்ட வீரர் ஆவார். அவர் ஐரோப்பா முழுவதும் பல தேசிய மற்றும் சர்வதேச போட்டிகளில் பங்கேற்றுள்ளார். மேலும் இளைஞர் ஒலிம்பிக்கில் சுவீடனுக்காக விளையடிய முதல் இந்தியராகவும் உள்ளார். 2018 கோடைகால இளைஞர் ஒலிம்பிக்கில் தங்கப் பதக்கம் வென்ற ஆல்பா அணியின் ஒரு குழுவில் இடம்பெற்றவர்.
சிறுவயதில் தனது தந்தை தன் நண்பர்களோடு விளையாடுவதைப் பார்த்த அசுவதி இறகுப்பந்தாட்டத்தில் ஆர்வம் கொண்டார். 2009 ஆம் ஆண்டில், இவரது குடும்பம் தந்தையின் தொழில்முறை தேவைகள் காரணமாக சுவீடனுக்கு இடம்பெயர்ந்தது. சுவீடனில் இருந்த சமயத்தில், அவர் இங்கிலீஷ்கா சுகோலன் தேசியப்பள்ளியில் கல்வியைத் தொடர்ந்தார். 12 வது வகுப்பில், அவர் கணிதம்மற்றும் உயிரியல் கல்வி கற்றார். அவர் கரோலினா மரின்  என்பவரைத் தனது விளையாட்டு மதிரியாகக் கொண்டவர்.
தொழில்
அசுவதி ஏழு வயதில் இறகுப்பந்தாட்டம் விளையாடத் தொடங்கினார் சுவீடன் சென்ற பிறகும் பயிற்சியை நிறுத்த விரும்பாமல் தொடர்ந்து பயிற்சி பெற்றார். பயிற்சியாளர் ரியோ வில்லியோட்டோவின் கீழ் டேபீ இறகுப்பந்தாட்டக் கழகத்தில் இணைந்துகொண்டார் மேலும் உப்ஸ்பாலாவில் பயிற்சியாளரான ஆண்டர்ஸ் கிறிஸ்டியன்சன் என்பவரின் தேசியப் பயிற்சி மையத்தில் சேர்ந்தார். இந்தியாவில் பெங்களூருவில் அகாடமியில் பிரகாஷ் பாதுகோன் என்பவரிடம் பயிற்சி பெற்றார். ஒவ்வொரு ஆண்டும் மூன்று வாரங்களுக்கு, விமல் குமார் மற்றும் யூசுப் ஜோஹரி ஆகியோரால் அசுவதிக்குப் பயிற்சியளிக்கப்பட்டது. சுவீடிசிய தேசிய விளையாட்டு கூட்டமைப்பிலிருந்து உடல் பயிற்சியாளர்களால் பயிற்றுவிக்கப்பட்டார். ஒரு நாளைக்குக் குறைந்தபட்சம் மூன்றரை மணி நேரம் பயிற்சி அளிக்கப்படுகிறது.
அசுவதி பல்வேறு ஐரோப்பிய எட்டு நாடுகள் முதலான தேசிய விளையாட்டுப் போட்டிகளிலும் டேனிஷ் ஜூனியர் இண்டர்நேஷனல், கிளாஸ்கோ இளையோர் தேசியப் போட்டிகள் மற்றும் ஹெல்சிங்கியில் ஃபின்ம்கம்பேன் போன்ற பல தேசிய மற்றும் சர்வதேச போட்டிகளில் பில்லில் கலந்து கொண்டார். பின்னர், தேசிய ஜிம்னாசிய இறகுப்பந்தாட்டக் கழகத்தின் இணைத்துக்கொள்ளப்பட்டார்.
தேசிய மற்றும் சர்வதேச போட்டிகளில் அசுவதியின் சாதனைகள் பின்வருமாறு:
விருதுகள் மற்றும் அங்கீகாரம்
2012-2013 ஆம் ஆண்டு ஸ்டாக்ஹோமில் நடைபெற்ற மகளிர் இளையோருக்கான பிரிவில் பெருமைபெற்ற வீரர் விருதினைப் பெற்றார். மேலும் இவருக்கு இதற்கானப் பணப்பரிசும் வழங்கப்பட்டது. 2013 ஆம் ஆன்டில் பென்க் எரிக் ஹோஜர்ஸ் உதவித் தொகையும் பரிசளிப்பு பணத்தையும் பெற்றார்.
மேற்கோள்கள்
பகுப்பு:2000 பிறப்புகள் பகுப்பு:வாழும் நபர்கள் பகுப்பு:கன்னியாகுமரி மாவட்ட நபர்கள்
சிராம்பியடி
சிராம்பியடி (Siraampiyadi) என்பது மட்டக்களப்பு நகரில் இருந்து கல்முனை செல்லும் பாதையில் அமைந்துள்ள புதுக்குடியிருப்பு கிராமத்தில் மட்டக்களப்பு வாவிக்கு அருகாமையில் காணப்படும் ஒர் இடத்தின் பெயராகும்.
பெயர்க் காரணம்
16ம் நுாற்றாண்டின் ஆரம்பத்தில் ஒத்துக்குடா கந்தன் என்பவரும் அவரது புத்திரியும் சகோதரிகளும் ஏழு கண்ணகி விக்கிரங்களுடன் மட்டக்களப்பு வாவியல் வந்து இறங்கி "சிராம்பி" கட்டி கண்ணகி வழிபாடு நடாத்திய இடம் என்பதால் இவ்விடம் சிராம்பியடி என அழைக்கப்படுகின்றது.
சிராம்பியடி பிள்ளையார் கோயில்
கண்ணகை வழிபாடு இடம்பெறறபோது கண்டி மன்னனின் ஆணையால் குறித்த கண்ணகை விக்கிரகங்கள் மட்டக்களப்பின் ஏழு ஊர்களுக்கு அனுப்பி வைக்கப்பட்டதன் பிற்காலங்களில் சிரம்பியடியில் தோற்றுவிக்கப்பட்ட ஆலயம் சிராம்பியடி பிள்ளையார் ஆலயம் ஆகும்.
குறிப்புக்கள்
பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
அனைத்து கட்சி மலையக தலைவர்கள் மாநாடு
அனைத்துக் கட்சி மலைத் தலைவர்கள் மாநாடு (All Party Hill Leaders Conference) என்பது இந்திய மாநிலமான மேகாலயாவின் ஒரு அரசியல் கட்சியாகும். இக்கட்சியின் தலைவராக வில்லியம்சன் ஏ. சங்மா இருந்தார்.
1970 முதல் 1982 வரை மேகாலயா சட்டமன்றத்தில் கட்சி பெரும் வெற்றிகளை இக்கட்சிப் பெற்றது. ஏறக்குறைய 10 ஆண்டுகள் ஆட்சியிலிருந்த இக்கட்சியினர், மேகாலயா மாநிலத்திற்கு நான்கு முதல்வர்களை வழங்கியுள்ளது. அனைத்துக் கட்சி மலைத் தலைவர்கள் மாநாட்டுக் கட்சி, தேர்தலில் போட்டியிட்டு, மலை மாவட்டங்களுக்கு ஒதுக்கப்பட்ட அசாம் சட்டமன்றத்தில் 15 இடங்களில் 11 இடங்களைப் பெற்றது.
மேற்கோள்கள்
பகுப்பு:இந்திய அரசியல் கட்சிகள்
திருக்காடுதுறை ஊராட்சி
திருக்காடுதுறை ஊராட்சி (Thirukkaduthurai Gram Panchayat), தமிழ்நாட்டின் கரூர் மாவட்டத்தில் உள்ள கரூர் வட்டத்தில் அமைந்துள்ளது. இந்த ஊராட்சி, அரவக்குறிச்சி சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2979 பேர் ஆவர். இவர்களில் பெண்கள் 1514 பேரும் ஆண்கள் 1465 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கான் பகதூர் முஹம்மது உஸ்மான்
ஆரம்பகால வாழ்க்கை
இவர் தமிழ்நாட்டின் தஞ்சாவூரில் முஸ்லிம் குடும்பத்தில் முஹம்மது யாகூப் என்பவருக்கு மகனாக பிறந்தார். இவர் சென்னை கிறித்துவக் கல்லூரியில் பட்டம் பெற்றவர். பின்னர் இவர் நீதிக்கட்சியில் இணைந்து செயல்பட துவங்கினார். யுனானி மருத்துவத்தில் திறமையான மருத்துவராகவும் இருந்தார்.
அரசியல் வாழ்க்கை
உஸ்மான் 1920 ஆம் ஆண்டு மெட்ராஸ் சட்டமன்றத்தில் நீதிக்கட்சி யின் சட்டமன்ற உறுப்பினராக தேர்வு செய்யப்பட்டார். 1920 ஆம் ஆண்டு முதல் 1923 ஆம் ஆண்டு வரை சட்டமன்ற உறுப்பினராக செயல்பட்டார். பிறகு 1924 ஆம் ஆண்டு முதல் - 1925 ஆம் ஆண்டு வரை சென்னை மாநகராட்சியின் தலைவராக செயல்பட்டார். 1921 ஆம் ஆண்டு அக்டோபர் மாதம் சென்னை மாகாணத்தின் இரண்டாவது முதலைமைச்சர் பனகல் அரசர் உள்நாட்டு மருத்துவ பற்றிய ஆய்வு குழுவை உருவாக்கினார். அந்த குழுவுக்கு உஸ்மான் செயலாளராக நியமிக்கப்பட்டார்.
1922 ஆம் ஆண்டு இந்த குழு ஆயுர்வேத மருத்துவம் அறிவியலை அடிப்படையாக கொண்டது என்றும், ஆனால் அந்த மருத்துவம் மக்களிடையே பயன்பாட்டின் ஆர்வம் குறைத்து வருவதாக முதலமைச்சர் பனகல் அரசரிடம் அறிக்கை சமர்பித்தது. உஸ்மான் 1930 ஆம் ஆண்டு தென்னிந்திய முஹம்மதன் கல்வி குழுமத்தின் தலைவராக நியமிக்கபட்டார்.
1930 ஆம் ஆண்டு பொபிலி அரசர் சென்னை மாகாணத்தின் முதலமைச்சராக தேர்வு செய்யப்பட்டார். அப்போது அவரின் அமைச்சரவையில் உஸ்மானுக்கு உள்துறை அமைச்சகம் வழங்கப்பட்டது. ஆனால் அந்த அமைச்சர் பதவியை உஸ்மான் 1934 ஆம் ஆண்டு இராஜினாமா செய்துவிட்டு ஏ.டி.பன்னீர்செல்வம் என்பவரை நியமித்தார். அப்போது முஸ்லிம்கள் மத்தியில் பெரும் அதிருப்தியை உண்டாகியது.
உஸ்மான் தன்னுடைய பதவிக்கு மற்றொரு முஸ்லிமை பரிந்துரைக்காமல் கிருத்துவத்தை சேர்ந்தவரை பரிந்துரைத்தது தான் முஸ்லிம்களின் அதிருப்திக்கு காரணம். இதனால் வகுப்புவாத மோதல்கள் சில இடங்களில் நடந்தன. thumb|கான் பகதூர் முஹம்மது உஸ்மான் 1935 ஆம் ஆண்டு உஸ்மான் ரோடரி சங்கத்தின் முதல் இந்திய தலைவராக தேர்வு செய்யப்பட்டார்.
சென்னை மாகாணத்தின் ஆளுநர்
1934 ஆம் ஆண்டு மே 16 முதல் 11934ஆம் ஆண்டு ஆகஸ்ட் 1 வரை சென்னை மாகாணத்தின் ஆளுநராக தேர்வு செய்யப்பட்டார். இவர் சென்னை மாகாணத்திற்கு ஆளுநராக தேர்வு செய்யபட்ட முதல் இந்தியர் ஆவார்.
ஜான் பர்லா
ஜான் பர்லா (John Barla), தேயிலைத் தோட்டத் தொழிலாளியும், மேற்கு வங்காள பாரதிய ஜனதா கட்சி அரசியல்வாதியும், அலிப்பூர் துவாரா நாடாளுமன்ற மக்களவைத் தொகுதி உறுப்பினரும், சிறுபான்மையினர் நலத்துறை அமைச்சகத்தின் தற்போதைய இணை அமைச்சரும் ஆவார்.
கான் பகதூர் முஹம்மது உஸ்மான்
இறப்பு
1960 ஆம் ஆண்டு பிப்ரவரி 1 அன்று உஸ்மான் இயற்கை எய்தினார். அப்போது அவருக்கு 76 வயது. இவரின் நினைவாக சென்னை தியாகராய நகரின் முக்கிய சாலைக்கு உஸ்மான் சாலை என பெயரிடப்பட்டுள்ளது.
ஜான் பர்லா
வெளி இணைப்புகள்
பகுப்பு:இந்திய அமைச்சர்கள் பகுப்பு:17வது மக்களவை உறுப்பினர்கள் பகுப்பு:1975 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:மேற்கு வங்காள அரசியல்வாதிகள் பகுப்பு:மேற்கு வங்காள நபர்கள்
கான் பகதூர் முஹம்மது உஸ்மான்
மேற்கோள்கள்
பகுப்பு:நீதிக்கட்சித் தலைவர்கள் பகுப்பு:கான் பகதூர் பட்டம் பெற்றவர்கள் பகுப்பு:தஞ்சாவூர் மாவட்ட நபர்கள் பகுப்பு:1884 பிறப்புகள் பகுப்பு:1960 இறப்புகள் பகுப்பு:இந்திய முஸ்லிம்கள் பகுப்பு:தமிழக அரசியல்வாதிகள்
பழைய தமிழ்த் திரைப்படப் பாடல்கள் ஆவணக் காப்பகம்
பழைய தமிழ்த் திரைப்படப் பாடல்கள் ஆவணக் காப்பகம் என்பது சென்னையில் அமைந்துள்ள ஒர் ஒலிக்கோப்பு ஆவணக் காப்பகம் ஆகும். இதை அலிகான் என்பவர் அமைத்து நடத்தி வருகிறார். இந்தப் பாடல்களில் வேண்டியவற்றை கட்டணத்துக்கு வாடிக்கையாளர்கள் இசைத்தட்டில் பெற்றுக் கொள்ளலாம்.
மேற்கோள்கள்
பகுப்பு:தமிழர் ஆவணக் காப்பகங்கள் பகுப்பு:தமிழ்த் திரைப் பாடல்கள்
நார்மன் பென்னெட்
நார்மன் பென்னெட் (Norman Bennett, பிறப்பு: செப்டம்பர் 21 1922, இறப்பு: 2005), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார் 1946 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
நார்மன் பென்னெட்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1922 பிறப்புகள் பகுப்பு:2005 இறப்புகள்
2891 மெக்கெட்சின்
2891 மெக்கெட்சின் என்பது ஒரு சிறுகோள் ஆகும். இது சூரியனைச் சுற்றி வருகின்றது. ஞாயிற்றுத் தொகுதியில் அமைந்துள்ள சிறுகோள் பட்டையில் இது அமைந்துள்ளது. அத்துடன், அமெரிக்கப் பெண் சிறுகோள் மற்றும் வால்வெள்ளிக் கண்டுபிடிப்பாளரான கரோலின் ழீன் சுபெல்மன் சூமேக்கரினால் 1980 தொடக்கம் 1994 வரையான காலப்பகுதியில் 376 சிறுகோள்கள் கண்டுபிடிக்கப்பட்டன. அவற்றுள் இச்சிறுகோளும் ஒன்றாகும். இச்சிறுகோளுடன் மொத்தம் கண்டுபிடிக்கப்பட்ட 376 சிறுகோள்களையும் கண்டுபித்தமைக்காக கரோலின் சூமேக்கருக்கு நாசா நிறுவனம் மீச்சிறப்பு அறிவியல் தகைமை விருதை 1996 இல் வழங்கியது.
வேல் (ஆயுதம்)
வேல் (vel) என்பது இந்துக்களின் கடவுளான முருகனின் கைகளில் காணப்படும் தெய்வீக ஆயுதமாகும். பண்டைத் தமிழர்கள் போரில் பயன்படுத்திய ஆயுதமான ஈட்டியும் கிட்டத்தட்ட வேல் போன்றதாகும்.
இந்து சமயத்தில் வேல்
இந்து சமயப் புராணங்களின் படி பார்வதி, தனது சக்தி முழுவதையும் ஒரு வேலுக்குள் அடக்கி, அதனைத் தன் மகனான முருகனுக்கு அசுரன் சூரபதுமனை அழிப்பதற்காக வழங்கியதாகச் சொல்லப்படுகிறது.
ஸ்கந்த புரணத்திலும் அதன் தமிழ் மொழிபெயர்ப்பான கந்த புராணத்திலும் முருகனுக்கும் சூரபதுமனுக்கிடையே நடந்த போரில், இந்த வேலைப் பயன்படுத்தி முருகன் சூரபதுமனைக் கொன்றதாகக் கூறப்படுகிறது. இதற்கு மேல் தப்பிக்க வழியில்லை என்ற நிலையில் அசுரன், முருகனின் கண்களில் படாமலிருக்க ஒரு பெரிய மாமரமாக மாறி விடுகிறான். ஆனால் அவனது சூழ்ச்சியைப் புரிந்து கொண்ட முருகன் தனது வேலை எறிந்து மாமரத்தை இரண்டாகப் பிளக்க, அதில் ஒரு பாதி சேவலாகவும் மறுபாதி மயிலாகவும் மாறிவிடுகிறது. முருகன் மயிலைத் தனது வாகனமாகவும் சேவலைத் தன் கொடியாகவும் ஆக்கிக் கொள்கிறார் என்பது இப்புராணங்கள் கூறும் நிகழ்ச்சிகள். இதனால் வீரத்தின் சின்னமான வேல், கொடியவர்களை அழித்து நல்லவர்களைக் காக்கும் சக்தியுடையது என்ற நம்பிக்கையை இந்துக்களிடையே ஏற்படுத்தியுள்ளது.
தமிழர் பண்பாட்டில் வேல்
பண்டையத் தமிழர்கள் வேலை ஆயுதமாகப் பயன்படுத்தினர். "வெற்றிவேல், வீரவேல்" என்பது அக்காலத்துப் போர்க்களங்களில் முழங்கப்படும் முழக்கமாக இருந்தது. தற்காலத்திலும் முருகன் கோவில் திருவிழாக் கால ஊர்வலங்களில் கடவுளைப் போற்றும் வகையிலும் பக்தர்களை உற்சாகப்படுத்தவும் இம்முழக்கம் முழங்கப்படுகிறது. தமிழ் இந்துக்களின் பெயர்களில் சக்திவேல், ராஜவேல் பழனிவேல் போன்ற வேல் என முடியும் பெயர்களும் வேல்முருகன், வேலப்பன், வேலம்மாள் என்ற பெயர்களும் அதிகமாக காணப்படுகின்றன. முருகன் பக்திப் பாடல்களிலும் வேல் என்ற வார்த்தை அதிகமாகப் பயன்படுவதைக் காணலாம்.
வெளி இணைப்புகள்
பகுப்பு:தமிழ் தொன்மவியல் பகுப்பு:பண்டைப் போர் ஆயுதங்கள் பகுப்பு:இந்து தொன்மவியல் ஆயுதங்கள் பகுப்பு:கையாற்றல் கருவிகள் பகுப்பு:கௌமாரம் பகுப்பு:இந்திய ஆயுதங்கள் பகுப்பு:இந்திய கைகலப்பு ஆயுதங்கள்
வில்சன் ரூபின் அபோர்ட்
வில்சன் ரூபீன் அபோர்ட் (Wilson Ruffin Abbott, 1801–1876) என்பவர் ஆப்ரிக்க கனடிய பெற்றோருக்குப் பிறந்த அமெரிக்கர் ஆவார். இவர் ஒரு வெற்றிகரமான வியாபாரி மற்றும் நில பெருநில உரிமையாளர் ஆவார். கனடாவில் மருத்துவராக பணியாற்றிய முதற் ஆப்பிரிக்கரான ஆண்டர்சன் ரூபின் அபோர்ட்டின் தந்தை ஆவார்.
இவர் ஹேலன் டாய்ரை மணந்தார். திருமணத்திற்கு பிறகு ஆலபாமா என்ற இடத்திற்கு இடம் பெயர்ந்தார். அங்கு பலசரக்கு மளிகை கடையைத் தொடங்கினார். ஆனால் 1834 இல் தன்னுடைய கடையில் பொருட்களின் மீது விலை ஏற்றி கொள்ளையடிப்பதாக எச்சரிக்கப்பட்டதால் அங்கிருந்து வெளியேறினார். 1835 ஆம் ஆண்டு பிற்பகுதியில் அல்லது 1836 முற்பகுதியில் கனடாவில் உள்ள டொராண்டோவிற்கு இடம் பெயர்ந்தார்.மேலும் அங்கு வியாபாரியாக பிரகாசித்தார்.
ஆப்பிரிக்காவை பூர்விகமாக கொண்ட ஆண்டர்சன் ரூபீன் அபோர்ட் கனடாவின் மருத்துவராக பணியாற்றியவர் இவரது மகன் ஆவார்.
மேற்கோள்கள்
பகுப்பு:1801 பிறப்புகள் பகுப்பு:1876 இறப்புகள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:கனடாவில் குடியேறியவர்கள்
கயேன்
கயேன் (Cayenne) என்பது தென் அமெரிக்காவில் பிரான்சின் நேரடி அதிகாரத்துக்குள் இருக்கும் ஒரு ஆட்சி நிலப்பரப்பான பிரெஞ்சு கயானாவின் தலைநகரம் ஆகும். இது அட்லான்டிக் கடற்கரையில் கயேன் ஆற்றின் அருகில் அமைந்துள்ளது. இந்நகரத்தின் மொத்தப் பரப்பளவு 23.60 சதுர கிலோமீற்றர்கள் ஆகும். 2012 ஆம் ஆண்டில் சனவரி மாதத்தில் இடம்பெற்ற மக்கள் தொகைக் கணக்கெடுப்பிற்கு அமைவாக கயேன் மாநகராட்சிப் பிராந்தியத்தில் 121,308 மக்கள் வாழ்ந்து வந்ததுடன் கயேன் நகரில் மட்டும் 55,198 மக்கள் வாழ்ந்து வந்தனர். இந்நகரின் மகுட வாசகம் "பணத்தைத் தருவிப்பது வேலையே" (Work brings wealth) என்பதாகும்.
பொருளாதாரம்
இறால் வளர்ப்பின் பிரதான கைத்தொழில் மையங்களில் இதுவும் ஒன்றாகும். இந்நகரில் சர்க்கரை சுத்திகரிப்புத் தொழிலும் முன்னைய நாட்களில் மேற்கொள்ளப்பட்டு வந்தது.
காலநிலை
கோப்பென் காலநிலை வகைப்பாட்டிற்கு அமைவாக கயேன் நகரம் அயன மண்டல பருவக்காற்றுக் காலநிலையினைக் கொண்டுள்ளது. காலநிலைக்கு அமைவாக இந்நகரத்தில் குளிர் காலம் நிலவும் காலப்பகுதி அதிகமாகவும் வெப்ப காலம் நிலவும் காலப்பகுதி குறைவாகவும் உள்ளது. செப்டம்பர் மற்றும் ஒக்டோபர் ஆகிய இரு மாதங்களுமே வெப்பக் காலநிலை நிலவும் மாதங்கள் ஆகும்.
மேற்கோள்கள்
பகுப்பு:தென் அமெரிக்க நகரங்கள் பகுப்பு:தென் அமெரிக்கத் தலைநகரங்கள்
சித்திரகுப்தர் கோயில்
சித்திரகுப்தர் கோயில் (Chitragupta temple), காஞ்சிபுரம் நெல்லுக்காரர் தெருவில் அமைந்துள்ள இந்துக்கோயில்களில் ஒன்றாகும். இக்கோயில் இந்து மதக் கடவுள் சித்திரகுப்தரின் அரிய கோயிலாக விளங்குகிறது. இது ஒரு அரிதான கோயிலாகும். ஏனெனில் உலகில் காஞ்சிபுரத்தில் மட்டுமே சித்ரகுப்தனுக்கு ஆலயம் அமைந்துள்ளது. சித்திரை மாதத்தில் சித்ரகுப்தனுக்கு திருவிழா நடைபெறுகிறது. சித்திரை பவுர்ணமிக்கு முன்னாள் சித்ரகுப்தருக்கு கர்ணகி அம்பிகையுடன் திருமணம் நடைபெற்று பவுர்ணமி அன்று நகர்வலம் வருகிறார்.
இந்த ஆலயம் காஞ்சிபுரம் பேருந்து நிலையத்திற்கு அருகில் ராஜவீதியில் அமைந்துள்ளது. திருமணத்தடை உள்ளவர்கள் இங்கு வந்து வழிபட்டுச் சென்றால் திருமணம் நடைபெற்று இல்லறத்தில் இனிதே வாழ்ந்துவருகிறார்கள். இக்கோயிலின் மூலவர் சித்திரகுப்தரை வணங்கினால், இறப்பிற்குப் பின் ஞானமும், மோட்சமும் எளிதில் கிடைக்கும் என்பது நம்பிக்கை.
சான்றாதாரங்கள்
பகுப்பு:காஞ்சிபுரம் மாவட்டத்திலுள்ள இந்துக் கோயில்கள்
ஸ்ரீ கிருஷ்ண லீலா (1977 திரைப்படம்)
ஸ்ரீ கிருஷ்ண லீலா 1977 ஆம் ஆண்டு வெளிவந்த தமிழ்த் திரைப்படமாகும். ஏ. பி. நாகராஜன் இயக்கத்தில் வெளிவந்த இத்திரைப்படத்தில் சிவகுமார், ஜெயலலிதா மற்றும் பலரும் நடித்திருந்தனர்.
மேற்கோள்கள்
பகுப்பு:1977 தமிழ்த் திரைப்படங்கள்‎ பகுப்பு:ஜெயலலிதா நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:எஸ். வி. வெங்கட்ராமன் இசையமைத்த திரைப்படங்கள் பகுப்பு:சிவகுமார் நடித்த திரைப்படங்கள்
நோரா ஜோன்ஸ்
நோரா ஜோன்ஸ் (பிறப்பு கீதாலி நோரா ஜோன்ஸ் சங்கர், மார்ச் 30, 1979 ) ஒரு இந்திய-அமெரிக்க இசைக்கலைஞரும் பாடகரும் ஆவார். இவரின் 2002ல் வெளிவந்த ஆல்பம், "கம் அவே வித் மி" (Come Away With Me), 20 மில்லியன் நகல்கள் விற்றுக்கொண்டு ஐந்து கிராமி விருதுகளை வெற்றிபெற்றது. இன்று வரை 10 கிராமி விருதுகளை வெற்றிபெற்ற நோரா ஜோன்ஸின் தந்தையார் புகழ்பெற்ற இந்திய இசைக்கலைஞர் ரவி சங்கர் ஆவார்.
நாரணம்மாள்புரம் உச்சினிமாகாளியம்மன் கோயில்
நாரணம்மாள்புரம் உச்சினிமாகாளியம்மன் கோயில் தமிழ்நாட்டில் திருநெல்வேலி மாவட்டம், நாரணம்மாள்புரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் உச்சினிமாகாளி அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அவினி சினிமேக்ஸ்
அவினி சினிமாக்ஸ் (Avni Cinemax) என்பது ஒரு இந்திய திரைப்பட தயாரிப்பு மற்றும் விநியோக நிறுவனம் ஆகும். இது  குஷ்பூ மற்றும் சுந்தர் சி. தலைமையிலான நிறுவனமாகும்.
வரலாறு
குஷ்பூ தன் கனவர் சுந்தர் சி. இயக்கிய கிரி (2004) என்ற அதிரடி நாடக திரைப்படத்தின் மூலம் திரைப்பட தயாரிப்பாளராக அறிமுகமானார். அப்படத்தில் அர்ஜுன், ரீமா சென், திவ்யா ஸ்பந்தனா ஆகியோர் முக்கிய கதாபாத்திரங்களில் நடித்தனர். அந்த படம் வணிக ரீதியான வெற்றியையும் ஈட்டியது. அது அவரை தயாரிப்பாளராக தொடரத் தூண்டியது, அடுத்ததாக மாதவன் முக்கிய கதாபாத்திரத்தில் நடித்த ரெண்டு என்ற நகைச்சுவை நாடக படத்தை உருவாக்கினார்.